CELEX: 32015D0975
Language: sk
Date: 2015-06-19 00:00:00
Title: Vykonávacie rozhodnutie Komisie (EÚ) 2015/975 z 19. júna 2015 o opatrení, ktoré prijalo Španielsko v súlade so smernicou Európskeho parlamentu a Rady 2006/42/ES s cieľom zakázať uvedenie príklepovej vŕtačky dovážanej do Španielska skupinou HIDALGO'S GROUP, Španielsko na trh [oznámené pod číslom C(2015) 4086] (Text s významom pre EHP)

23.6.2015   
            
            
               SK
            
            
               Úradný vestník Európskej únie
            
            
               L 157/96
            
         VYKONÁVACIE ROZHODNUTIE KOMISIE (EÚ) 2015/975
   z 19. júna 2015
   o opatrení, ktoré prijalo Španielsko v súlade so smernicou Európskeho parlamentu a Rady 2006/42/ES s cieľom zakázať uvedenie príklepovej vŕtačky dovážanej do Španielska skupinou HIDALGO'S GROUP, Španielsko na trh
   
      
         [oznámené pod číslom C(2015) 4086]
      
   
   (Text s významom pre EHP)
   EURÓPSKA KOMISIA,
   so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (1), a najmä na jej článok 11 ods. 3,
   keďže:
   
               (1)
            
            
               Španielsko oznámilo Komisii opatrenie o zákaze uvedenia príklepovej vŕtačky typu Dayron/70000 dovážanej do Španielska skupinou HIDALGO'S GROUP, Španielsko na trh.
            
         
               (2)
            
            
               Príklepová vŕtačka mala označenie CE podľa smernice 2006/42/ES.
            
         
               (3)
            
            
               Dôvodom prijatia opatrenia bol nesúlad príklepovej vŕtačky so základnými požiadavkami na bezpečnosť a ochranu zdravia stanovenými v prílohe I k smernici 2006/42/ES bodoch 1.3.2 – Riziko rozpadnutia sa počas prevádzky, 1.7.3 – Označenie strojového zariadenia a 1.7.4.2 – Obsah návodu na použitie, pretože stroj neprešiel skúškou odolnosti, počas ktorej došlo k rozpadu rámu s následným rizikom porezania a/alebo možnosťou prístupu k aktívnym častiam.
            
         
               (4)
            
            
               Španielsko informovalo distribútora a dovozcu o nedostatkoch. Distribútor dobrovoľne vykonal nevyhnutné opatrenia na stiahnutie nevyhovujúcich výrobkov z trhu.
            
         
               (5)
            
            
               Dokumentácia, ktorá je k dispozícii, vyjadrené pripomienky, ako aj opatrenia, ktoré vykonali príslušné strany, dokazujú, že príklepová vŕtačka typu Dayron/70000 nevyhovuje základným požiadavkám na bezpečnosť a ochranu zdravia stanoveným v smernici 2006/42/ES. Preto je vhodné považovať opatrenie prijaté Španielskom za oprávnené,
            
         PRIJALA TOTO ROZHODNUTIE:
   Článok 1
   Opatrenie, ktoré prijalo Španielsko s cieľom zakázať uvedenie príklepovej vŕtačky typu Dayron/70000 dovážanej do Španielska skupinou HIDALGO'S GROUP, Španielsko na trh, je oprávnené.
   Článok 2
   Toto rozhodnutie je určené členským štátom.
   
      V Bruseli 19. júna 2015
      
         
            Za Komisiu
         
         Elżbieta BIEŃKOWSKA
         
            členka Komisie
         
      
   
   
      (1)  Ú. v. EÚ L 157, 9.6.2006, s. 24.